VM i ishockey for menn 1999

VM i ishockey for menn 1999 var det 63. verdensmesterskapet i ishockey for menn og ble arrangert av Det internasjonale ishockeyforbundet (IIHF). Mesterskapet ble arrangert på fire nivåer og 40 lag deltok i turneringen. Opprinnelig skulle 41 lag ha deltatt i mesterskapet men Jugoslavia fikk ikke tillatelse til å delta i C-VM av de nederlandske vertene på grunn av Kosovokrigen. VM for pulje A («A-VM») ble arrangert i Lillehammer, Oslo og Hamar i Norge fra 1. til 16. mai 1999 mens VM for lavere nivåer ble arrangert på forskjellige terminer i mars og april 1999.Som året før var direkte opp- og nedrykningen mellom A- og B-puljen avskaffet og erstattet av særlige kvalifiseringsturneringer for de seks lavest rangerte lagene i A-VM og de tre beste lagene i B-VM. Japan skulle spille en kvalifiseringsturnering for å avgjøre turneringens deltaker fra Fjernøsten.


== Oversikt ==


== Sluttplassering ==


== Ishockey-VM 1999 pulje A ==

VM i ishockey for menn 1999 pulje A ble arrangert i Oslo, Hamar og Lillehammer i Norge fra 1. til 16. mai 1999. Kampene ble spilt i Jordal Amfi, Hamar OL-Amfi og Håkons Hall.
I gruppespillet kjempet seksten lage for poeng i round robin-grupper bestående av fire lag hver, hvor de to beste lagene i hver gruppe gikk videre. Disse åtte lagene avanserte til mellomrunden hvor de to beste lagene fra hver gruppe avanserte til sluttspillet. Semifinalene og finalene ble spilt som best-av-to-serier.De regjerende olympiske mesterne fra Tsjekkia vant sin andre VM-tittel etter at de slo Finland i finalen. I finaleserien mellom Tsjekkia og Finland vant tsjekkerne den første finalen 3–1 mens finnene vant den andre finalen 4–1 i den andre. Dermed måtte det for første gang i VM-historien spilles en avgjørende overtidsperiode om mesterskapet, og Jan Hlaváč avgjorde serien med sin scoring på tiden 76:32. VM-gullet var det første i rekken av tre VM-titler på rad for tsjekkerne og seieren markerte sammen med OL-gullet i Nagano i 1998 starten på «gullalderen» for tsjekkisk ishockey. Finnene, ledet an av NHL-stjernene Teemu Selänne og Saku Koivu, måtte nøye seg med sølv for andre år på rad. De regjerende verdensmesterne fra Sverige ble slått ut i semifinalene av finnene men vant bronse etter å ha beseiret Canada 3–2 i bronsefinalen.


=== Gruppespill ===
Gruppe A
Gruppe B
Gruppe C
Gruppe D


=== Mellomrunden ===
Gruppe E
Gruppe F


=== Plasseringsrunden ===
Gruppe G


=== Sluttspill ===


=== Sluttplassering ===
Turneringens sluttplassering ifølge IIHF:


== Kvalifisering til Ishockey-VM 1999 pulje A ==

Det var ingen direkte opp- og nedrykk mellom A- og B-puljen. Ettersom at Norge var direkte kvalifisert som vertsnasjon ble tre kvalifiseringsturneringer arrangert for å avgjøre de siste fem plassene i mesterskapet. To grupper på fire lag hver spilte i Europa bestående av de fem lavest rangerte ikke-asiatiske lagene og de tre beste lagene i B-VM 1998. De to beste lagene i hver gruppe kvalifiserte seg til A-VM mens de to lavest rangerte lagene skulle spille  i B-VM. Gruppe A ble arrangert i Klagenfurt i Østerrike mens gruppe B ble arrangert i Ljubljana i Slovenia fra 5. til 8. november 1998. En særlig kvalifiseringsturnering om den siste plassen reservert for et lag fra Fjernøsten ble arrangert i Tokyo fra 4. til 6. september 1998.
Frankrike, Ukraina, USA og Østerrike kvalifiserte seg til A-VM mens Estland, Kasakhstan, Slovenia og Tyskland rykket ned til B-VM for 1999. I den fjernøstlige kvalifiseringen beholdt Japan sin plass i A-VM etter å ha slått Kina og Sør-Korea.

Kvalifisering for Fjernøsten
Gruppe A
Gruppe B


== Ishockey-VM 1999 pulje B ==

VM i ishockey for menn 1999 pulje B (B-VM) ble arrangert i Rødovre og Odense i Danmark fra 11. til 17. april 1999. Kampene ble spilt i Rødovre Skøjte Arena og Odense Isstadion.
Danmark, Storbritannia og Kasakhstan ble de tre beste lagene i B-VM og skulle spille VM-kvalifisering for å spille A-VM i 2000. Nyopprykkede Ungarn rykket ned igjen til C-VM for 2000.


== Ishockey-VM 1999 pulje C ==

VM i ishockey for menn 1999 pulje C (C-VM) ble arrangert i Eindhoven og Tilburg i Nederland fra 5. til 11. april 1999. Kampene ble spilt i IJssportcentrum Stappegoor og IJssportcentrum Eindhoven.
Nederland rykket opp til B-VM i 2000. Jugoslavia fikk ikke tillatelse til å delta i turneringen av de nederlandske vertene på grunn av politiske årsaker (Kosovokrigen). IIHF valgte i stedet å beholde deres plassering i VM-turneringen fra året før (30. plass), og ingen lag rykket ned til D-VM for 2000.


=== Gruppespill ===
Gruppe A
Gruppe B


=== Medaljerunden (25. til 28. plass) ===


=== Nedrykksrunden (29. til 32. plass) ===


== Ishockey-VM 1999 pulje D ==

VM i ishockey for menn 1999 pulje D (D-VM) ble arrangert i Krugersdorp i Sør-Afrika fra 14. til 20. april 1999. Kampene ble spilt i Krugersdorp Ice Rink.
Spania rykket opp til C-VM i 2000. Spania og Israel endte likt med en målforskjell på +2, men spanierne gikk videre på grunn av antall scorede mål (åtte mål mot Israels fem mål).
Gruppe A
Gruppe B
Gruppe C


=== Medaljerunden (33. til 35. plass) ===


=== Plasseringsrunden (36. til 38. plass) ===


=== Plasseringsrunden (39. til 41. plass) ===


== Se også ==
VM i ishockey for kvinner 1999
A-VM i ishockey for kvinner 1999
B-VM i ishockey for kvinner 1999


== Noter ==


== Referanser ==


== Litteratur ==
Stephan Müller (2005). International Ice Hockey Encyclopaedia: 1904 – 2005 (engelsk). Norderstedt, Tyskland: Books on Demand. 
Andrew Podnieks, Birger Nordmark, red. (2017). IIHF Media Guide & Record Book 2018 (engelsk). Moydart Press for the IIHF. 
Szymon Szemberg, Andrew Podnieks, red. (2007). World of Hockey: Celebrating a Century of the IIHF (engelsk). Bolton, ON: Fenn Publishing. 


== Eksterne lenker ==
«International Ice Hockey Federations (IIHF) offisielle nettsted» (engelsk). IIHF.com. 
«1999 IIHF World Senior Championship Pool A. Oslo, Hamar & Lillehammer, Norway, May 1 - 16, 1998» (engelsk). IIHF.com. Arkivert fra originalen 20. mai 2000.  Wayback Machine.
«1999 IIHF World Senior Championships Pool A. Group A Qualification Klagenfurt (AUSTRIA)» (engelsk). IIHF.com. Arkivert fra originalen 11. november 1999.  Wayback Machine.
«1999 IIHF World Senior Championships Pool A. Group B Qualification Ljubljana (SLOVENIA)» (engelsk). IIHF.com. Arkivert fra originalen 3. november 1999.  Wayback Machine.
«1999 IIHF World Senior Championships Pool B. April 8-17, 1999, Odense & Rodovre, Denmark» (engelsk). IIHF.com. Arkivert fra originalen 14. juni 2000.  Wayback Machine.
«1999 IIHF World Senior Championship Pool C. April 5 - 11, 1999, Eindhoven & Tilburg, Netherlands» (engelsk). IIHF.com. Arkivert fra originalen 14. juni 2000.  Wayback Machine.
«1999 IIHF World Senior Championship Pool D. April 14 - 20, 1999, Krugersdorp, South Africa» (engelsk). IIHF.com. Arkivert fra originalen 15. juni 2000.  Wayback Machine.
«Ishockey-VM 1998 på SFRP's Hockey Archive» (engelsk). Hokej.SFRP.cz. 
«Championnats du monde 1998» (fransk). Hockeyarchives.info. 
Ishockey-VM 1999 på Ice-Hockey-Stat.com
«1999. Чемпионат Мира. Норвегия. / 1999 World Championship. Norway.» (russisk og engelsk). Ice-Hockey-Stat.com. 
«1999 ЧМ. Группа В. / 1999 World Championship. Pool B.» (russisk og engelsk). Ice-Hockey-Stat.com. 
«1999 ЧМ. Группа C. / 1999 World Championship. Pool C.» (russisk og engelsk). Ice-Hockey-Stat.com. 
«1999 ЧМ. Группа D. / 1999 World Championship. Pool D.» (russisk og engelsk). Ice-Hockey-Stat.com.